open-index/open-wikipedia-markdown huggingface dataset:
Nedanovce

**Nedanovce** sú obec na Slovensku v okrese Partizánske.

## Prírodné pomery
Obec leží vo východnej časti Nitrianskej sprašovej pahorkatiny na ľavostrannej nive Nitry.

## Dejiny
V roku 1344 ich kráľ Ľudovít Veľký daroval svojmu vernému stúpencovi Tomášovi Ryšavému z rodu Pécz, predkovi Apponyiovcov. V polovici 16. storočia došlo k rozdeleniu dediny na dva samostatné celky. V roku 1865 barón Gregor Friesenhof preniesol svoje sídlo na majetok v Nedanovciach, v roku 1866 vybudoval meteorologickú stanicu, kde realizoval náročné výskumy v agrometerológií. V roku 1869 jeden z prvých hasičských zborov a v roku 1872 Ponitriansky gazdovský spolok. Z obce pochádza veľa významných osobností ako jazykovedci PhDr. Štefan Peciar a PhDr. Ivan Masár, botanik Doc. RNDr. Vojtech Peciar, Csc., interný lekár MUDr. Imrich Sečanský. 

## Kultúrne zaujímavosti
V obci na cintoríne sa nachádza neorománska kaplnka z konca 19. storočia. Tradícia dychovej hudby v Nedanovciach sa datuje od roku 1926. V tomto roku z iniciatívy Teodora Turčeka začala úspešne účinkovať miestna dychovka. Úspechy dychovej hudby a jej obľúbenosť vyvolali v roku 1936 záujem o založenie ďalšej hudby. V dôsledku ťažkej situácie sa dychovky v roku 1938 spojili a vznikla Nedanovčianka. 

## Referencie

## Iné projekty

## Externé odkazy
* 


Kategória:Obce okresu Partizánske
Ostratice

**Ostratice** (maď. *Sándori*) sú obec na Slovensku v okrese Partizánske.

## Prírodné pomery
Obec leží uprostred Nitrianskej sprašovej pahorkatiny na ľavostrannej nive Bebravy. Spolu s touto riekou preteká obcou aj potok Hydina.

## Dejiny
Obec vznikla zlúčením obce Malé a Veľké Ostratice v roku 1960. K obci sú pričlenené obce Trebašovce, Orlovec, Čaltice, Starý mlyn a Drnda. Obce patrili rodinám Ostratických, Poganovcov, Mačkovcov, Geczaovcov, Žambokrethkovcov.  

## Kultúrne zaujímavosti
V časti malé Ostratice sú zachované 2 kaštiele s priľahlým parkom, jeden renesančný z 2. polovice 16. storočia a druhý barokový z 18. storočia. Oba boli prestavané v empírovom štýle a zjednotené. Kaštieľ v obci Ostratice v okrese Partizánske na Slovensku bol doteraz evidovaný ako renesančný s barokovými 
úpravami. Hĺbkové stavebno-historické výskumy (1979 a 2006) a najnovšie archívne poznatky dokumentujú v jadre objektu stredoveký hrádok, ktorého vznik je možné určiť do 14. storočia. Pred rokom 1445 bol prestavaný na fortalícium bratríkmi v zmysle husitských pevností, ako to dokumentujú aj rady odkrytých strieľní a archívne pramene. Kúria s vežou slúžila až do 18. storočia ako opevnené sídlo proti tureckým nájazdom. Empírová úprava fasád úplne zmenila jeho pevnostný výraz. V roku 2007 prebehla kompletná rekonštrukcia kaštieľa, druhý kaštieľ obnovený nebol.

V obci je rímskokatolícky kostol sv. Petra a Pavla z roku 1839.

Z kultúrneho života je známy hlavne každoročný Festival dychových hudieb (ktorý organizuje Regionálne kultúrne centrum v Prievidzi), kde okrem domácej Ostratičanky sa hostia nielen regionálne, ale aj zahraničné skupiny.

## Priemysel
Od roku 1991 sa v obci začalo rozvíjať ovocinárstvo so zameraním na jablone. Plochou ovocných sadov patrí obec na prvé miesta na Slovensku. 

## Osobnosti

### Významní rodáci
* Albert Masár (* 1915† 1987) historik
* Anton Vácval (* 1908† 2000) rímskokatolícky kňaz, salezián, publicista, náboženský spisovateľ, historik
* Jozef Hrdý (* 1923) rímskokatolícky kňaz, salezián, misionár (v Chile a v Bolívii), držiteľ Pamätnej medaily Ústavu Pamäti národa, rodák z Veľkých Ostratic
* Miriam Jarošová, rod. Vajdáková ( * 1969) meteorologička

### Pôsobili tu
V obci pôsobil v rokoch 1872 – 1917 publicista, historik a národný buditeľ Jozef Kompánek.

## Referencie

## Iné projekty

## Externé odkazy
* 


Kategória:Obce okresu Partizánske
Pažiť (okres Partizánske)

**Pažiť** je obec na Slovensku v okrese Partizánske. Starostkou obce je Mgr. Slavka Súlovská 

## Priemysel
V obci sa nachádza pekáreň, kovovýroba a výroba nábytku.

## Obyvateľstvo
Počet obyvateľov obce sa v posledných rokoch mierne zvyšuje stavbou nových rodinných domov. Obyvatelia obec vyhľadávajú kvôli blízkosti mesta Partizánske.
## História

Na Hradisku bolo osídlenie v staršej dobe bronzovej a halštattskej, pod ním žiarové pohrebisko lužickej kultúry z mladšej doby bronzovej a keltsko-dácka osada. Obec sa spomína v roku 1351, keď ju kráľ daroval zemanom z Baračky, ktorí ju v roku 1395 darovali lefantovským paulínom. Názov obce je doložený z roku 1351 ako Pasyth, z roku 1396 ako Pasych, z roku 1808 ako Pažiť, maďarsky Pázsit.

V roku 1527 patrila panstvu Topoľčany, v roku 1601 Dóczyovcom, v druhej polovici 19. storočia tu získal lesný majetok rod Thonet, koncom 17. storočia časť patrila rodine Hunyadyovcov, Rudnayovcov, Kubínyiovcov, Bošányovcov. V roku 1536 mala obec 8 port, v roku 1601 mala 14 domov, v roku 1715 mala 8 daňovníkov, v roku 1828 mala 20 domov a 123 obyvateľov. Zaoberali sa poľnohospodárstvom. Za I. ČSR obyvatelia pracovali väčšinou v poľnohospodárstve, neskôr v závode v Partizánskom. Od roku 1938 sa tu vyvíjala činnosť ilegálnej organizácie Komunistickej strany Československa.

Mohelnica je osada, ktorá sa spomína v roku 1828.

## Referencie

## Iné projekty

## Externé odkazy
* 


Kategória:Obce okresu Partizánske
Skačany

**Skačany** sú obec na Slovensku v okrese Partizánske.

V obci je rímskokatolícky kostol Všetkých svätých z roku 1812, ktorý nahradil pôvodný románsky kostol z druhej polovice 13. storočia. Jeho základy odkryl neďaleko cintorína archeologický výskum. Na mieste nálezu bol v roku 2008 naznačený pôdorys stavby vymurovaním obvodových múrov do výšky 70 - 80 cm

## Dejiny
Počas bojov na Hornej Nitre počas Slovenského národného povstania sa obec stala v noci z 9. na 10. septembra 1944 miestom boja medzi jednotkami bojovej skupiny Schill a partizánmi oddielu „*Dolné Vestenice*“. Na obec zaútočila rota „*Tantau*“, ktorá partizánov vytlačila z dediny, no tí podnikli protiútok a okupantov z obce vyhnali. Počas tohto boja padli štyria členovia SS, ďalších piatich partizáni zajali. Poľné delostrelectvo skupiny Schill však začalo dedinu ostreľovať a súčasne na dedinu zaútočila nemecká pechota, podporovaná štyrmi útočnými delami a niekoľkými obrnenými transportérmi. Partizáni nedokázali útoku dlho odolávať a opustili údolie rieky Nitrice až k Dolným Vesteniciam. 

## Osobnosti
* Norbert Beňuška - poľnohospodársky odborník
* František Gaal - hudobný skladateľ, pedagóg

## Referencie

## Pozri aj
* Zoznam kultúrnych pamiatok v obci Skačany

## Iné projekty

## Externé odkazy
* 
* www.apsida.sk - profil románskeho kostola


Kategória:Obce okresu Partizánske
Turčianky

**Turčianky** je obec na Slovensku v okrese Partizánske.

## Prírodné pomery
Obec Turčianky leží vo východnej časti sprašovej Nitrianskej pahorkatiny na styku s pohorím Tríbeč v bočnom údolí potoka Vyšoma. Nadmorská výška v strede obce je 224 m n. m., v chotári 208-414 m n. m. Chotár na odlesnenej pahorkatine a vrchovine tvoria mladšie treťohorné usadeniny pokryté sprašou a druhohorné horniny porastené teplomilnými dúbravami.

## Dejiny
Na území dnešnej obce bolo prvé osídlenie už v eneolite. Nachádzalo sa tu sídlisko lužickej kultúry z mladšej doby bronzovej. Prvá zmienka o založení obce sa datuje do roku 1257. Pravdepodobne ju založili poddaní na úteku z Turca (ľudové Turčania – Turčany). Založenie obce je doložené listinou kráľa Ondreja III. z roku 1293 ako Nova Villa Turchan. Ďalšie záznamy o obci sú z roku 1327, kde sa spomína ako Turchan, z roku 1773 ako Turcsanka, z roku 1927 ako Turčianky, maďarsky Turcsánka, Turcsány.

Obec patrila Diviackovcom, neskoršie Turcsányiovcom, v rokoch 1341-1430 benediktínskemu opátstvu v Klíži, po roku 1430 Turcsányiovcom, Bossányiovcom, Klobušickovcom, Fischerovcom, Kalaiovcom, Šotaverovcom a naposledy barónke Oldenburgovej, rodenej Friesenhofovej. V roku 1715 mala 2 želiarske domácnosti, v roku 1778 sa spomína, že mala 3 zemianske, 8 gazdovských a 5 želiarskych domácností, v roku 1828 mala 35 domov a 240 obyvateľov. Väčšina obyvateľov boli roľníci, odchádzali na sezónne poľnohospodárske práce. V obci bol kameňolom. Po roku 1918 si obec zachovala poľnohospodársky charakter.

## Súčasnosť
Obec má v súčasnosti charakter typického vidieckeho sídla. Veľká časť obyvateľov dochádza za prácou do Partizánskeho, Topoľčian a okolia. Len malá časť obyvateľov je zamestnaná v poľnohospodárstve. 

## Referencie

## Iné projekty


Kategória:Obce okresu Partizánske
Veľké Kršteňany

**Veľké Kršteňany** sú obec na Slovensku v okrese Partizánske.

## Dejiny
Obec bola osídlená už v neolite. Prvá písomná zmienka je z roku 1271.

## Osobnosti obce
### Rodáci
* Pavol Gašparovič Hlbina (* 1908† 1977), rímskokatolícky kňaz, básnik, prekladateľ
* Jozef Straka (* 1910† 1985), rímskokatolícky kňaz, náboženský spisovateľ, vysokoškolský pedagóg,  účastník SNP, prednosta cirkevného odboru Povereníctva školstva a osvety

## Referencie

## Iné projekty

## Externé odkazy
* 


Kategória:Obce okresu Partizánske
Veľké Uherce

**Veľké Uherce** sú obec na Slovensku v okrese Partizánske.

## Poloha
Obec sa nachádza na severozápadnom úpätí pohoria Tribeč, v doline Drahožice, ľavostranného prítoku Nitry. Potok Drahožica, napája aj priehradu, položenú v hornej časti obce.

## Dejiny
Prvá písomná zmienka o obci pochádza z roku 1274, kde boli Veľké Uherce uvedené ako jedno z prvých troch miest v Rakúsko-Uhorsku, kde bol postavený pivovar. V roku 1869 tu Michael Thonet založil fabriku na ohýbaný nábytok. 

Nachádza sa tu pôvodne renesančný kaštieľ zo začiatku 17. storočia, v 18. storočí barokovo prestavaný a na konci 19. storočia úplne prestavaný v romantizujúcom neogotickom slohu, obkolopený anglickým parkom. Dnes je kaštieľ opäť v majetku potomkov rodiny Thonetovcov. 

Počas SNP bolo v obci veliteľstvo povstaleckých jednotiek obraňujúcich Baťovany. Z obce pochádzal Albín Grznár – organizátor partizánskeho odboja na Hornej Nitre.

V roku 1968 bola firmou Hydromeliorácie dokončená a daná do užívania Veľkouherecká priehrada, z ktorej je napájané úžitkovou vodou aj mesto Partizánske.

## Šport
V areáli AMK (bývalý Zväzarm) sa konajú ME a MS v motokrose a autokrose, nachádza sa tu tiež vodná nádrž rozširujúca možnosti letnej turistiky a rekreácie. Značná časť katastrálneho územia patrí do CHKO Ponitrie.

## Rodáci
*Albín Grznár (1909-1944) - protifašistický odbojár a partizánsky veliteľ v 2. svetovej vojne
*Jozef Hurtík-Čajka (1911-1989) - kňaz, spisovateľ-napísal knihy Okuliare, Spoveď a iné
*Ladislav Adamus (1908-1991) - muzikant, kapelník, dirigent a cimbalista
*Rudolf Korec (1919-2002) - národovec,  dlhoročný zástupca riaditeľa miestnej školy, profesor slovenčiny na Lesníckom odbornom učilišti, autor publikácií o Veľkých Uherciach
*Július Šútor (1935-2016) - hydrológ a uznávaný vedecký pracovník
*Štefan Toma (1937) - profesor na prírodovedeckej fakulte Univerzity Komenského
*Anton Repa (1949) - majster sveta a Európy v raketomodelárstve
*František Laurinec (1950) - od roku 1999 je prezident SFZ (Slovenský futbalový zväz)
*Pavol Kováč (1974) - futbalista-brankár, od roku 1998 hráč 1.ligového mužstva ZŤS Dubnica nad Váhom Od januára 2004 sa stal hráčom 1.FC SYNOT Staré Město, účastnika 1.ČMFL (Česko Moravskej futbalovej ligy), momentálne pôsobí v Grécku
*Andrej Knajbel (1977) - Viacnásobný majster Európy v raketomodelárstve
*Tomáš Pavlovčík (1980) - majster Slovenska v motokrose
*Kálman Schiff  (1885-1915) - akademický maliar

## Referencie

## Iné projekty

## Externé odkazy
* 


Kategória:Obce okresu Partizánske
Veľký Klíž

**Veľký Klíž** je obec na Slovensku v okrese Partizánske.

## Prírodné pomery
Obec leží v juhovýchodnej časti kraja i okresu, v údolí Klížskeho potoka na severo-západnom okraji pohoria Tribeč. Nad obcou sa vypína veniec hôr s vrchmi Kopanica (), Michalov vrch () a Malá Ostrá (). Okolité svahy sú porastené dubovohrabovými lesmi a bučinami. 

Obec na západe susedí s Ješkovou Vsou, ktorá bola určitý čas (19641990) súčasťou obce. V súčasnosti tvoria Veľký Klíž miestne časti *Klíž* a *Klížske Hradište*.

## Dejiny
Veľký Klíž je obcou s bohatou históriou; hoci prvá písomná zmienka pochádza až z roku 1244 (Klíž ako Clus), resp. 1293 (Klížske Hradište ako Haradische). Klíž spadal pod majetok benediktínskeho opátstva, založeného kráľom Ladislavom I. v rokoch 10741077. Samotný kláštor sa prvýkrát spomína v roku 1230, no zachovali sa z neho už len zvyšky múrov vo farskej záhrade. Súčasťou komplexu bol aj kostol, na mieste ktorého v súčasnosti stojí kostol Všetkých svätých, postavený v roku 1803. Z roku 1130 sa zachoval unikátny románsky kostol svätého Michala archanjela, obnovený v roku 1936. 

Na neďalekom Michalovom vrchu sa v areáli pravekého hradiska nachádzajú ruiny hradu z 11. storočia, na Vrch Hore sa zachovala baroková kaplnka svätého Jána Nepomuckého z polovice 18. storočia a o storočie staršie ruiny renesančného kostola.

## Súčasnosť
Obec má v súčasnosti charakter vidieckeho sídla a veľká časť obyvateľov dochádza za prácou do Partizánskeho a okolia. Malá časť je zamestnaná v poľnohospodárstve a drevovýrobe. Obec s vhodnými podmienkami na turistiku má silnú tradíciu v poriadaní turistických akcií. 

## Referencie

## Iné projekty

## Zdroj
* Dejiny obce

## Externé odkazy
* 


Kategória:Obce okresu Partizánske
Žabokreky nad Nitrou

**Žabokreky nad Nitrou** sú obec v okrese Partizánske na Slovensku. Obec mala 1 724 obyvateľov k 31. 12. 2017, 1 740 k 31. 12. 2020.

Prvá písomná zmienka o obci pochádza z roku 1291. Osídlenie terajšej oblasti Žabokriek je však doložené archeologickými nálezmi už z doby kamennej a postupne aj z ďalších historických etáp. Za vlády Mateja Korvína sa tu usadili exulanti z Čiech.

V rokoch 1872 až 1922 boli Žabokreky sídlom jedného z dvanástich slúžnych okresov Nitrianskej župy, do ktorého patrilo 37 obcí. Pôvodne mali poľnohospodársky charakter a neskôr boli aj dôležitým centrom obchodného a výrobného života. Výrazný stavebný ruch začal v 60. rokoch, kedy sa dobudovali bezprašné cesty, mnoho domov a postupne až do súčasnosti všetky inžinierske siete po celej obci.

## Historické stavby
*Bývalá gotická strážna veža postavená okolo roku 1320. 

Bola upravená v 16. a 17. storočí, v 20. storočí prebudovaná na obytný dom. Historický objekt je hranolová vežová stavba, okolo nej boli v dávnej minulosti valy. Považuje sa aj za hrádok. Na jej severnej strane sú zachované časti gotických konzol z pôvodnej ochodze. Pivnica je zaklenutá na stredný stĺp. Pri renesančnej úprave nárožia ju ozdobili nepravými sgrafitami. Dnes je vnútorná dispozícia úplne prestavaná. Veža sa nachádza priamo v obci, južne od kostola. 
*Rímskokatolícky kostol z roku 1913 je zasvätený Panne Márii Kráľovnej.

## Referencie

## Iné projekty

## Externé odkazy
* 


Kategória:Obce okresu Partizánske
Agathidium bushi

***Agathidium bushi*** je druh chrobáka pomenovaného podľa Georga W. Busha. Našli a identifikovali ho entomológovia *[[Kelly B. Miller]]* a *[[Quentin D. Wheeler]]*. Podľa ich tvrdení, pomenovanie bolo založené na obdive k tejto politickej postave. 

## Externé odkazy
*Tlačová správa from Cornell News
*Domáca stránka Kellyho Millera  
*Domáca stránka Quentina Wheelera

Kategória:Leiodidae
Štvrtok (okres Trenčín)

**Štvrtok** je obec na Slovensku v okrese Trenčín, leží na pravej strane rieky Váh, pod úpätím Bielych Karpát. Obec má okolo 470 obyvateľov.

## Referencie

## Iné projekty

## Externé odkazy
* 


Kategória:Obce okresu Trenčín
Trenčianske Jastrabie

**Trenčianske Jastrabie** je obec na Slovensku v okrese Trenčín.

## Poloha
Obec leží v Bánovskej pahorkatine, blízko Jastrabského sedla na rozhraní východných svahov Považského Inovca a Podunajskej pahorkatiny.

## Prírodné pomery
V katastrálnom území obce sa nachádza časť prírodnej pamiatky Svinica. Obcou preteká Jastrabský potok.

## Doprava
Okolo obce prechádza cesta I. triedy č. 9 ako aj železničná trať medzi Trenčínom a Topoľčanmi. V obci vyúsťuje aj asfaltová cesta k chate pod Inovcom.

## Referencie

## Iné projekty

## Externé odkazy
* 


Kategória:Obce okresu Trenčín
Trenčianska Turná

**Trenčianska Turná** je obec na Slovensku v okrese Trenčín. Súčasná Trenčianska Turná vznikla spojením obcí Trenčianska Turná a Hámre v roku 1976.

## Poloha a prírodné pomery
Obec sa nachádza uprostred Trenčianskeho podolia severne od masívu Považského Inovca v južnej časti Trenčianskej kotliny. V podloží obce možno nájsť druho- a treťohorné horniny, pomerne veľkú hrúbku majú štvrťohorné naviate sedimenty a alúviá potokov. Prevládajú rendziny a hnedé lesné pôdy. Súvislý lesný porast sa nachádza len na území priľahlom k pohoriu.

Obcou preteká Turniansky potok, do ktorého priamo v obci vteká Hukov potok. Na severných svahoch Považského Inovca sa nachádzajú 4 pramene minerálnych vôd. Ich prítomnosť je podmienená cirkuláciou vody v blízkosti inoveckého zlomu, ktorý zo severu obmedzuje hrasť Považského Inovca.

Cez Turnú prechádza cesta I/9 spájajúca Trenčín a Bánovce nad Bebravou.

## Dejiny
Najstarišie archeologicky doložené osídlenie je z neolitu. Patrí volútovej kultúre.

Prvá písomná zmienka o obci pochádza z rokov 1269, 1281 až 1331. Obec patrila trenčianskemu panstvu. Od roku 1406 bola v obci kaplnka a už pred rokom 1588 aj kostol. V roku 1598 tu bolo 59 domov.

V katastrálnom území obce sa 3. augusta 1708 odohrala bitka medzi habsburskými vojskami generála Heistera a kuruckou armádou Františka II. Rákociho.

V roku 1784 mala 73 domov, 110 rodín a 587 obyvateľov. Väčšina obyvateľstva sa zaoberala poľnohospodárstvom, najmä chovom dobytka. V roku 1910 tu žilo 968 obyvateľov. V medzivojnovom období sa tu rozvíjalo hospodárstvo trnavského cukrovaru.

Súčasná Trenčianska Turná vznikla spojením s blízkou obcou Hámry v roku 1976. K 31. decembru 2013 mala obec 3 144 obyvateľov.

## Zaujímavosti
Dňa 13. decembra roku 1971 sa bez stopy stratila mladá 17 ročná obyvateľka obce Anička Mikušová. 24. mája bola v Leviciach zadržaná slečna O.V. z Liptovského Mikuláša, ktorá sa vydávala za nezvestnú A. Mikušovú. Nezvestná, napriek obrovskému úsiliu rodičov a intenzívnemu celoštátnemu pátraniu, nebola dodnes nájdená.

## Rodáci
* Samuel Timon (1675 – 1736) – polyhistor
* Vojtech Kováč (1905 – 1963) – poľnohospodársky odborník
* Marián Ondáš (1948 - 2008) - novinár a rozhlasový redaktor

## Partnerské obce
*  Bojkovice, Česko

## Referencie

## Iné projekty

## Externé odkazy
* 


Kategória:Obce okresu Trenčín
Trenčianska Teplá

náhľad|Typický motív teplanského kroja
**Trenčianska Teplá** je obec na Slovensku v okrese Trenčín. Obec sa nachádza v nadmorskej výške 
Jej súčasťou sú miestne časti Dobrá a Príles.

## Ľudový odev
Trenčianska Teplá je významnou národopisnou lokalitou. Pre miestny ľudový odev sú charakteristické geometrické výšivky spolu s typickým motívom páva či kohúta. Krojovú tradíciu v meste udržuje folklórny súbor Teplanka.  

## Rodáci
* Juraj Láni (Lányi, Lány), evanjelický kňaz, univerzitný profesor
* doc. RNDr. Tatiana Korcová, CSc., fyzička
* Štefan Straka, akademický maliar, predstaviteľ vidieckeho ľudového žánru a portrétista
* Jozef Holec, herec, režisér a scenárista
* Božena Obrová, herečka

## Šport
### Futbal
*FK TJ Lokomotíva Trenčianska Teplá* je obecný futbalový klub. Momentálne (február 2013) hrá v 6. lige. Bol založený v roku 1923.

;Umiestnenia v majstrovstvách oblasti (muži):
* 2006/2007 - 15. miesto
* 2007/2008 - 8. miesto
* 2008/2009 - 7. miesto
* 2009/2010 - 12. miesto
* 2010/2011 - 13. miesto
* 2011/2012 - 16. miesto - zostup do II. triedy Sever

;Úspechy:
* muži - postup do 5. ligy 
* dorast - postup do 5. ligy 

## Referencie

## Pozri aj
* Železničná stanica Trenčianska Teplá

## Iné projekty

## Externé odkazy
* 
* Stránka obecného futbalového klubu


Kategória:Obce okresu Trenčín
Skalka nad Váhom

**Skalka nad Váhom** je obec na Slovensku v okrese Trenčín. V blízkosti sa nachádza známe pútnické miesto.

## Referencie

## Iné projekty

## Externé odkazy
* 


Kategória:Obce okresu Trenčín
Kategória:Pomenovania podľa Váhu
Selec

**Selec** je obec na Slovensku v okrese Trenčín. Nadmorská výška obce je 319 m n m.

## Prírodné podmienky
Nachádza sa v závere doliny Seleckého potoka, ktorý je ľavostranným prítokom rieky&nbsp;Váh. V katastrálnom území obce Selec sa nachádzajú i lokality chránených území a objektov. Patria sem Selecké vyvieračky, Selecké kamenné more, Selecký potok, vrcholový sutinový javorový a bukový zmiešaný les v oblasti Považského Inovca - Žlápky a Hradisko.

### Geomorfológia
Z geomorfologického hľadiska obec leží v Fatransko-tatranskej oblasti, v severnej časti celku Považský Inovec v podcelku Inovecké predhorie v časti Selecká kotlina.

### Geológia
Obec leží v geologicky komplikovanej oblasti výstupu vrchnopaleozoických hornín kálnickej skupiny, ktorá tvorí najspodnejšiu časť obalu tatrika. Na vrchnú časť paleozoickej sekvencie označovanej ako selecké súvrstvie je viazaná uránová mineralizácia. V okolí obce, pri horárni Belice vystupujú v Západných Karpatoch ojedinelé vrchnokriedové súvrstvia zaraďované do hornobelickej skupiny. V okolí obce sa nachádzajú pramene pitnej vody, ktorými sa zásobuje mesto Trenčín.

### Ochrana prírody
V katastrálnom území obce sa nachádza prírodná rezervácia Považský Inovec, prírodné pamiatky Selecké kamenné more a Selecký potok.

## Dejiny
Počas druhej svetovej vojny, 3. decembra 1944 do obce vpadli nemecké jednotky a zatkli 56 mužov z obce za pomoc partizánom. 50 z nich neskôr odvliekli do koncentračných táborov, 45 z nich zahynulo.

## Pamiatky
V obci sa nachádza viacero kultúrnych pamiatok. Najstaršou z nich je katolícky kostol svätého Bartolomeja (r. 1504), socha sv. Jána Nepomuckého (r. 1798), murovaná zvonica z konca 18. storočia. V blízkosti kostola stoja pamätníky obetiam prvej svetovej vojny a Slovenského národného povstania. Nachádza sa tu tiež pomník obetiam odvlečeným do koncentračných táborov.

## Referencie

## Iné projekty

## Externé odkazy
* 


Kategória:Obce okresu Trenčín
Petrova Lehota

**Petrova Lehota** je obec na Slovensku v okrese Trenčín. K 31. 12. 2015 tu žilo 183 obyvateľov.

Prvá písomná zmienka o obci pochádza z roku 1346.

## Pamiatky
V obci je rímskokatolícky kostol sv. Michala Archanjela z 13. storočia.

## Referencie

## Iné projekty

## Externé odkazy
* 


Kategória:Obce okresu Trenčín
Mníchova Lehota

**Mníchova Lehota** je obec na Slovensku v okrese Trenčín.

## Poloha a prírodné podmienky
Obec sa nachádza na rozmedzí Strážovských vrchov a Považského Inovca. Obe pohoria rozdeľuje Jastrabské sedlo. V sedle sa nachádza osada Jarky. Obcou preteká Turniansky potok.

Blízko obce sa v minulosti ťažil veľmi čistý dolomit, dnes je pri obci funkčný kameňolom na vápence, ktorý siaha až k Trenčianskym Miticiam. V miestnej časti Jarky je drvička.

## Dejiny
Obec bola po prvýkrát spomenutá v listinách v roku 1439. Podľa predpokladov sa v okolí dnešnej obce v minulosti nachádzal kláštor, ktorý zrejme zanikol počas Tatárskeho vpádu. Do súčasnosti sa v obci zachoval gotický Kostol najsv. Trojice zo 14. storočia. V roku 1671 bol v katastrálnom území obce v Jastrabianskom sedle vystavaný hrádok Tanistravár (hrádok Tanistra). V roku 1708 po bitke pri Trenčíne Mníchova Lehota vyhorela, bolo tu pochovaných asi 500 padlých bojovníkov. Na začiatku 20. storočia bola obec známa pod maďarským menom Barát-Lehota.

V roku 1901 bola vystavaná cez obec železnica spájajúca Trenčín s Nitrou. V roku 1912 bola obec spojená úzkokoľajnou železnicou so Soblahovom a Kubrou pri Trenčíne, kde bola vybudovaná píla. Drevo sa sem dopravovalo z Považského Inovca.

Od 3. do 8. apríla 1945 prechádzal územím obce front. Väčšina obyvateľov sa po bombardovaní obce ukrývala v horách.

## Osobnosti obce
* Vladimír Švancár (* 1955 – † 2014), horolezec, skialpinista a odborník v oblasti letectva. Zahynul počas expedície na siedmy najvyšší vrch sveta **Dhaulágirí** (8 167 m n. m.) v Nepále  
* Miroslav Lipták (*1968), cyklista, víťaz pretekov Okolo Slovenska  
* Ján Valach (*1973), cyklista, víťaz pretekov Okolo Slovenska

## Referencie

## Iné projekty

## Externé odkazy
* 
* www.apsida.sk - profil gotického kostolíka


Kategória:Obce okresu Trenčín
Chocholná-Velčice

**Chocholná-Velčice** je obec na Slovensku v okrese Trenčín. Vznikla zlúčením menších samostatných obcí Malá Chocholná a Veľká Chocholná (r. 1943) a následným zlúčením s obcou Velčice (r. 1960). Obec leží na pravom brehu rieky Váh asi 9 km juhozápadne od krajského mesta Trenčín. Kataster obce má rozlohu 2790 ha a tiahne sa od nivy rieky Váh až po hranice s Českom v Bielych Karpatoch. V obci je rímskokatolícka kaplnka Panny Márie Sedembolestnej z roku 1945.

## Referencie

## Pozri aj
*Chocholnianska dolina

## Iné projekty

## Externé odkazy
* 


Kategória:Obce okresu Trenčín
Hrabovka (Púchov)

**Hrabovka** je jedna z mestských častí mesta Púchov, bývalá stamostatná obec.

## Polohopis
Cez dedinku preteká riečka Biela voda. Hrabovka je obkolesená krásnymi horami a lúkami. V poslednej dobe sa stáva veľmi populárnym miestom na bývanie pre Púchovčanov, nakoľko je situovaná len 15 minút chôdze od centra Púchova. Taktiež má vlastnú železničnú zastávku.

## Názov
**Vývin názvu obce**
* 1773 *Hrabovka*, *Hrabowka* 
* 1786 *Hrabowka*
* 1808 *Hrabóvka*
* 1863–1902 *Hrabovka*
* 1907–1913 *Bélagyertyános*
* 1920–1944 *Hrabovka*

## Dejiny
Hrabovka obec sa spomína v roku 1388, patrila zemianskym rodinám Slopňanských, Zamaróczyovcov, neskôr panstvu Lednica. V roku 1598 mala 7 domov, v roku 1720 mala 5 daňovníkov, v roku 1828 mala 13 domov a 129 obyvateľov. Za I. ČSR si obec zachovala poľnohospodársky ráz. V roku 1943 bola pripojená k Púchovu.

## Externé odkazy
* Oficiálna stránka mesta Púchov

Kategória:Mestské časti Púchova
Dubodiel

**Dubodiel** je obec na Slovensku v okrese Trenčín.

## Dejiny
Starší názov obce v maďarčine znel *Trencséntölgyes*. Prvá písomná zmienka o obci pochádza z roku 1439.

## Známi rodáci
Narodili sa tu:
* doc. RNDr. Peter Baláž, CSc. - slovenský fyzik a pedagóg.
* František Rehák (* 1923 - † 2010), salezián, rehoľný brat, organista, trpiteľ za vieru.
* P. František Petrík (1950 - 2015), kňaz, známy tiež ako chodiace pútne miesto, počas svojho života sprostredkovával Božiu lásku ľuďom

## Pamiatky
V obci je rímskokatolícky kostol Najsvätejšej Sviatosti Oltárnej z roku 1923 a kaplnka Panny Márie Lurdskej.

V oblasti kóty  severne od obce ležia pozostatky staršieho hradiska so zachovanými obrannými valmi.

## Referencie

## Iné projekty

## Externé odkazy
* 


Kategória:Obce okresu Trenčín
Drietoma

**Drietoma** je obec na Slovensku v okrese Trenčín.

## Poloha
Obec leží vo výške , v údolí potoka Drietomica pod výrazným masívom Žľabu () na hranici medzi Trenčianskou kotlinou a Bielymi Karpatami.

## Dejiny
Prvá písomná zmienka o obci (Drethma) pochádza z roku 1244. Spomína sa pri vstupnej ceste z Moravy pri Hrozenkovskom priesmyku. Patrila zemianskym rodinám Pečovičovcov, Zamarovskovcov, Zablatskovcov, neskoršie jej časť panstvu Trenčín a časť Nitrianskemu biskupovi. V 18. storočí tu bývala tridsiatková stanica.

## Stavebné pamiatky
V obci sa nachádza neorenesančný rímskokatolícky Kostol svätej Kataríny Alexandrijskej, postavený v roku 1901 na mieste staršieho kostola, spomínaného v roku 1714 a 1789. Exteriér s vežou je postavený excentricky na os kostola. Na cintoríne je Kaplnka sv. Kríža z roku 1875.

Nachádza sa tu aj kaštieľ rodiny Chorinskovcov s rozsiahlym parkom. V súčasnosti v ňom sídli obecné zastupiteľstvo.

V roku 1922, necelé štyri roky po vzniku Československej republiky, sa na znak bratstva rozhodli vtedajší starostovia obcí Drietoma a Starý Hrozenkov zasadiť na hranici ich chotárov symbolickú slovanskú Lipu bratstva. 13. júla 2012 počas Kopaničiarskych slávností starostovia oboch obcí pri nej odhalili pamätnú tabuľu.

V chotári sa nachádza chránený prírodný výtvor Ostrá hôrka.

## Kultúra
### Dychová hudba

Dychová hudba Drietomanka bola založená v roku 1866 a je to tak jedna z najstarších dychových hudieb na Slovensku. 

V Drietome býva organizovaný Drietomský festival dychových hudieb.

## Známe osobnosti
### Rodisko
* Juraj Komenský - pedagóg na Košickom gymnáziu. Rok jeho narodenia a úmrtia nie je známy. Učil na gymnáziu v Košiciach (1651). Existuje aj potvrdenie o pôvode tohto vzdelanca od Mestskej rady z Trenčína, uložené v Štátnom oblastnom archíve v Trenčíne.
* Ján Pettko (1812– 1890), slovenský geológ a mineralóg

### Pôsobisko
* Jozef Ščasný (1813 – 1889) národný pracovník

## Referencie

## Iné projekty

## Externé odkazy
* 


Kategória:Obce okresu Trenčín
Dolná Poruba

**Dolná Poruba** je obec na Slovensku v okrese Trenčín.

## Poloha a prírodné pomery
Leží v Strážovských vrchoch. Z južnej strany sa nad ňou vypína mohutný masív Žihľavníka, zo severu zviera obec masív Hoľazneho. Na severovýchodnej strane sa kataster obce po lúčnatých stráňach vypína do masívu Vápeča a Homôlky. Smerom na západ vyúsťuje terén obce v smere toku Tepličky do Omšenskej kotliny.

Pomerne úzke koryto potoka Teplička vo svojom hornom úseku nevytvára dostatočne širokú nivu na vznik obrábacej pôdy. Preto sa obyvatelia v minulosti sústredili skôr na pasienkársky chov oviec a na spracúvanie dreva.

## Nárečie
Obec Dolná Poruba patrí z dialektologického hľadiska k západnej hranici výskytu stredoslovenského nárečia. Líši sa tak od susednej obce Omšenie, ktorá náleží skôr k západoslovenskému dialektu. Príčinou tohoto javu bola pomerne silná izolácia obce Dolnej Poruby od západnejšie ležiacich sídel. Izolácia fungovala aj napriek tomu, že údolie pozdĺž Tepličky núkalo vhodný koridor na prechod do oblasti Trenčína.

## Pamiatky
V obci je rímskokatolícky kostol sv. Martina z roku 1790 a kaplnka Panny Márie Lurdskej z roku 1912.

## Referencie

## Iné projekty

## Externé odkazy
* 


Kategória:Obce okresu Trenčín
Kostolná-Záriečie

**Kostolná-Záriečie** je obec na Slovensku v okrese Trenčín. V obci je rímskokatolícky kostol svätého Kozmu a Damiána z roku 1735 a kaplnka Panny Márie Sedembolestnej z roku 1924. Cez obec preteká rieka Drietomica, ktorá rozdeľuje obec na časti Kostolná a Záriečie.

## Referencie

## Iné projekty

## Externé odkazy
* 


Kategória:Obce okresu Trenčín
Bobot

**Bobot** je obec na Slovensku v okrese Trenčín.

## Pamiatky
V obci je rímskokatolícky kostol svätého Mikuláša z 12. storočia a kaplnka Panny Márie Sedembolestnej z roku 1945.

## Osobnosti
* Pavol Gašparovič Hlbina - rímskokatolícky kňaz, predstaviteľ Katolíckej moderny, ktorý od roku 1945 až do svojej smrti bol správcom fary v Bobote
* Mikuláš Jozef Lexmann – rímskokatolícky kňaz, významná osobnosť dominikánskeho rádu, priekopník automobilizmu, pilot
* Michal Rešetka - rímskokatolícky kňaz,  náboženský spisovateľ a editor
* Rudolf Gallo (1930) - športový reportér (prezývaný tiež "Bican"), rodák z obce Bobot
* Ján Šumný - pedagóg a matematik
* Marta Dobrotková (1954) - historička, vysokoškolská profesorka

## Organizácie v obci
* *Telovýchovná Jednota Tatran Bobot* - futbalový klub
* *[[Dychová hudba]] Boboťanka*
* *Dobrovoľný hasičský zbor*
* *Klub dôchodcov*
* *Materská škola*
* *Základná škola*

## Referencie

## Iné projekty

## Externé odkazy
* 


Kategória:Obce okresu Trenčín
Zamarovce

**Zamarovce** sú obec na Slovensku v okrese Trenčín.

## Galéria

Súbor:Zamarovce, informačná tabuľa.jpg|Informačná tabuľa pred obecným úradom
Súbor:Zamarovce - panoramio.jpg|Pohľad na obec z Ostrova, rok 2007
Súbor:DialnicaD1Slovakia9.JPG|Odpočívadlo na diaľnici D1 pri Zamarovciach


## Referencie

## Iné projekty

## Externé odkazy
* 


Kategória:Obce okresu Trenčín
Trenčianske Mitice

**Trenčianske Mitice** sú obec na Slovensku v okrese Trenčín. V okolí obce sa nachádza viacero prameňov minerálnych vôd, časť ktorých je zachytená a využívaná pri plnení prírodnej minerálnej vody Mitická.

## Referencie

## Iné projekty

## Externé odkazy
* 


Kategória:Obce okresu Trenčín
Motešice

**Motešice** sú obec na Slovensku v okrese Trenčín. Obec Motešice je zložená z troch miestnych častí, Horné a Dolné Motešice a Peťovka. Obec leží na úpätí dvoch vetiev Strážovských vrchov na najsevernejšom výbežku Nitrianskej pahorkatiny, čo je podoblasť Podunajskej nížiny. Je to na rozhraní povodia Váhu a Nitry v údolí potoka Machnáč.

V obci je rímskokatolícky kostol Narodenia Panny Márie z 12. storočia a kaplnka sv. Jána Nepomuckého z roku 1767.

## Rodáci
*Milan Peťovský (* 1931† 2000), slovenský režisér a kameraman, jeden z priekopníkov slovenského animovaného filmu
* Viktor Buchta (* 1892† 1965),  významný ovocinár a šľachtiteľ 
* Dr. Blažej Belák (* 1938), básnik, spisovateľ, prekladateľ

## Referencie

## Iné projekty

## Externé odkazy
* 


Kategória:Obce okresu Trenčín
Ivanovce

**Ivanovce** je obec na Slovensku v okrese Trenčín.

## Poloha
Obec Ivanovce sa nachádza v západnej časti Slovenska. Matematickogeografická poloha obce je určená súradnicami 48°49´ s. g. š. a 17°54´ v. g. d. Podľa administratívneho členenia Slovenska patrí do Trenčianskeho kraja a leží v juhozápadnej časti okresu Trenčín. Katastrálne územie obce hraničí na severozápade s obcami Chocholná-Velčice a Melčice-Lieskové. Na východe s obcou Krivosúd-Bodovka a na juhu s obcou Štvrtok. Západná hranica je zároveň hranicou kraja. V týchto miestach katastrálne územie hraničí s obcami Nová Bošáca a Bošáca.

Katastrálne územie obce má rozlohu 1 415,5 ha. Je zložené z dvoch častí, ktoré sú pretiahnuté v smere SZ - JV. Obec leží v juhovýchodnej časti katastrálneho územia.

Reliéf územia prechádza od rovinatých častí v oblasti rieky Váh (Trenčianska kotlina) cez pahorkatinu (Bielokarpatské podhorie) do vrchoviny (Bošácke bradlá) a najvyššia časť katastrálneho územia je hornatina (Lopenícka hornatina).

## Referencie

## Iné projekty

## Externé odkazy
* 


Kategória:Obce okresu Trenčín
Horňany

**Horňany** sú obec na Slovensku v okrese Trenčín.

## Polohopis
Horňany ležia v severnej časti Bánovskej pahorkatiny, podcelku Nitrianskej pahorkatiny, ktorá je súčasťou Podunajskej nížiny. Zo západu sa nad obcou týči pohorie Považský Inovec a zo severu a východu Strážovské vrchy. Nadmorská výška obce je 222 m.n.m. Od okresného a krajského mesta Trenčín je vzdialená 22 km, od Bánoviec nad Bebravou 8 km. Susednými obcami sú Bobot na severe, Dežerice na východe a juhu a Svinná na západe.

## Dejiny
Prvá písomná zmienka o obci pochádza z roku 1352 pod názvom *Hornyan* a patrila pod trenčianske panstvo. V dôsledku husitských výprav bola obec na začiatku 15. storočia opustená a znova rozvíjať sa začala až po roku 1433. V roku 1598 sa spomína mlyn a 24 domov, v roku 1784 už 33 domov a 335 obyvateľov, 1828 34 domov a 405 obyvateľov, ktorí sa zaoberali najmä poľnohospodárstvom a povozníctvom. V roku 1918 sa obec, dovtedy ležiaca v Trenčianskej župe Uhorského kráľovstva, stala súčasťou Československa a neskôr Slovenska. V období SNP v jej okolí pôsobila partizánska brigáda Jana Žižku.

## Obyvateľstvo
Podľa sčítania obyvateľstva v roku 2021 mali Horňany 429 obyvateľov a 149 domov. Z hľadiska národnosti sa 413 ľudí hlásilo k slovenskej, 4 k vietnamskej, 3 k českej, 1 k maďarskej a u 8 sa národnosť nepodarilo zistiť. Z hľadiska vierovyznania sa 332 obyvateľov hlásilo k Rímskokatolíckej cirkvi, 9 k Evanjelickej cirkvi a.v., 6 k rôznym iným kresťanským cirkvám, 2 k budhizmu, 3 k ad hoc hnutiam, u 14 sa vyznanie nepodarilo zistiť a 63 ľudí bolo bez vyznania.

## Stavby a pamätníky

* rímskokatolícky kostol, podľa väčšiny zdrojov postavený v 19. storočí, no objavujú sa aj roky 1742 alebo 1920
* pamätná tabuľa SNP

## Občianska vybavenosť
V obci sa nachádzajú potraviny, obecná knižnica, dve autobusové zastávky, pohostinstvo, futbalové ihrisko a cintorín s domom smútku. Sídli tu pobočka Poľnohospodárskeho družstva Bobot-Horňany.

## Doprava
V Horňanoch sa križuje cesta II. triedy č. 516 z Trenčianskych Teplíc do Bánoviec nad Bebravou s cestou III/1860 z Trenčianskeho Jastrabia do Hornian. Verejnú dopravu zabezpečujú autobusy SAD Prievidza, ktoré zastavujú na dvoch zastávkach Horňany, nám. a Horňany, osada. Obec má autobusové spojenie s Bánovcami nad Bebravou, Trenčínom, Dubnicou nad Váhom a ďalšími obcami v regióne. Najbližšia železničná zastávka sa nachádza v Svinnej, asi 2 km od obce.

## Rodáci
* Svetloslav Veigl (1915 - 2010) - slovenský katolícky kňaz, básnik, predstaviteľ katolíckej moderny

## Referencie

náhľad|Kostol v Horňanoch

## Iné projekty

## Externé odkazy
* 


Kategória:Obce okresu Trenčín
Adamovské Kochanovce

**Adamovské Kochanovce** je obec na Slovensku v okrese Trenčín, v podhorí Bielych Karpát.

## Dejiny
Obec vznikla v roku 1960 zlúčením obcí *Adamovce*, *Kochanovce* a *Malé Bierovce*.

## Miestne časti
### Malé Bierovce
Sú najjužnejšie a zároveň najnižšie situovanou časťou obce, ležiacou prevažne v rovinatej časti Trenčianskej kotliny v nadmorskej výške  Malé Bierovce sú vklinené medzi cestou III. triedy Kostolná-Záriečie – Štvrtok a železničnou traťou č. 120.

Najstaršia písomná zmienka o bývalej obci pochádza z roku 1332, vtedy pod názvom Bur alebo Bir; bola majetkom viacerých zemianskych rodín. Ďalšie historické názvy boli Byroucz, Byrowcz, Nemes Byrocz.

Stojí tu neskorobarokový kaštieľ z polovice 18. storočia ako dvojpodlažný objekt s dvoma krídlami. Kaštieľ sa nachádza uprostred anglického parku s 37 druhmi drevín, ktorý bol v roku 1985 (po neskoršej rekategorizácii) vyhlásený za chránený areál s plochou . V kaštieli dnes sídli Ústav sociálnej starostlivosti.

### Kochanovce
Pôvodne samostatná obec je situovaná najzápadnejšie a je tiež najvyššie položenou časťou obce. Leží na styku Trenčianskej kotliny s Bielokarpatským podhorím v nadmorskej výške  Je najväčšou miestnou časťou lokalizovanou prevažne na pravej strane cesty III. triedy v smere Kostolná-Záriečie – Štvrtok.

Najstaršia písomná zmienka o bývalej obci pochádza z roku 1394, vtedy pod názvom Kohan. Ďalšie historické názvy boli Kochan, Kochanocz, Kochanowcz a Kochanowcze.

Tunajší kaštieľ bol postavený v klasicistickom slohu na začiatku 19. storočia, je to dvojpodlažná budova a vchodovú časť dotvára stĺporadie. Stoja tu tiež dva barokové kostoly.

V Kochanovciach sa narodil slovenský básnik Vladimír Roy, v jeho rodnom dome je umiestnená expozícia o jeho živote a tvorbe.

### Adamovce
Najsevernejšia a najvýchodnejšia miestna časť leží na oboch brehoch Adamovského potoka, pravostranného prítoku Chocholnice, ktorý steká z juhovýchodného svahu Horného Bradla (), v nadmorskej výške  Priamo v Adamovciach vyviera minerálny prameň.

Prvá písomná zmienka o obci pochádza z roku 1402, pričom sa v nej spomína ako Adamfalva. Ďalšie historické názvy boli Adamocz, Adamowcz.

## Stavebné pamiatky
* Rímskokatolícky kostol svätého Petra a Pavla apoštolov je barokový z rokov 1758 – 1760.  Drevený organ je z roku 1791.

* Evanjelický kostol  je tolerančný z roku 1784. Interiér bol prestavaný v roku 1904.

## Národnostné zloženie
údaje: Sčítanie obyvateľov, domov a bytov v roku 1991, Štatistický úrad Slovenskej republiky

údaje: Sčítanie obyvateľov, domov a bytov v roku 2001, Štatistický úrad Slovenskej republiky

údaje: Sčítanie obyvateľov, domov a bytov v roku 2011, Štatistický úrad Slovenskej republiky

## Významné osobnosti
* Vladimír Roy – slovenský básnik
* Samuel Palumbini – náboženský spisovateľ

## Referencie

## Iné projekty

## Externé odkazy
* 


Kategória:Obce okresu Trenčín
Zemné

**Zemné** je obec na Slovensku v okrese Nové Zámky. 

## Kultúra a zaujímavosti
### Pamiatky
* Rímskokatolícky kostol sv. Martina biskupa, trojloďová baroková stavba s polkruhovým ukončením presbytéria a predstavanou vežou, z roku 1719. V roku 1797 kostol vyhorel a bol obnovený. V roku 1878 bol rozšírený o bočné lode, donátorom prestavby bol ostrihomský arcibiskup Ján Šimor. V interiéri sa nacháda nový oltár z roku 2006. Fasády kostola sú členené lizénami a kruhovými a polkruhovo ukončenými oknami. Veža je členená kordónovými rímsami a lizénovými rámami a ukončená korunnou rímsou s terčíkom s hodinami a ihlancovou helmicou. 

* Kaplnka sv. Vendelína, jednoloďová ranobaroková stavba s polkruhovým ukončením presbytéria a predstavanou vežou, z obdobia po roku 1728. Upravovaný bol koncom 20. storočia. Kaplnka má hladké fasády s polkruhovo ukončenými oknami, veža je členená kordónovými rímsami, v hornej časti pilastrami a ukončená ihlancovou helmicou.

* Kaplnka sv. Anny z roku 1870

## Osobnosti obce
### Rodáci
* Štefan Anián Jedlík (* 1800 – † 1895), fyzik a vynálezca, benediktínsky kňaz

## Partnerské obce
*  Bana, Maďarsko
*  Mosonszolnok, Maďarsko
*  Tab, Maďarsko
*  Tešedíkovo, Slovensko

## Referencie

## Iné projekty

## Externé odkazy
* 


Kategória:Obce okresu Nové Zámky
Vlkas

**Vlkas** je obec na Slovensku v okrese Nové Zámky.

## Polohopis
Obec Vlkas sa nachádza na dotyku aluviálnej nivy rieky Žitavy so západnou časťou Pohronskej pahorkatiny, približne 30 km severovýchodne od okresného mesta Nové Zámky. Východnú časť 640 ha chotára tvoria náveje vo forme spraše s humóznym pokrovom, v blízkosti rieky Žitavy sú to riečne naplaveniny.

Na hranici s obcou Maňa v blízkosti bývalého majera Malý Valkáz (Kiss Valkáz) sa nachádza močaristá lokalita, ktorá je pozostatkom mokrade nazývanej Žitavský luh.

## Dejiny
Na území obce sa nachádzali sídliská neolitickej lengyelskej kultúry, kultúry s kanelovanou keramikou, maďarovskej kultúry, staršej doby bronzovej, doby laténskej, slovanské sídliská z 9. storočia a zaniknutá stredoveká osada z 11.-12. storočia. V obci bol nájdený kostrový hrob z obdobia sťahovania národov. 

Prvé písomné zmienky o obci pochádzajú z roku 1231, kde sa obec spomína pod menom Villa Wolcaz ako majetok zemepánov zo susednej obce Fyus (Trávnica). Kráľ v roku 1330 daroval obec rodine Kačíkovcov. Od roku 1534 partrila obec rodine Nyáryovcov a neskôr rodine Barlanghovcov a Balogovcov z Fyusu (Trávnice). V roku 1534 mala obec 6 port, v roku 1601 18 domov a majer rodiny Thonhauserovcov (Kiss Valkáz). Počas tureckej okupácie v roku 1608 bola poplatná Turkom i cisárovi.

## Kultúra a zaujímavosti
### Pamiatky
* Rímskokatolícky kostol sv. Jána Krstiteľa, jednoloďová pôvodne baroková stavba s polygonálnym ukončením presbytéria a mierne predstavanou vežou, z roku 1722. Donátorom pôvodnej kaplnky bol miestny zeman Ján Botlík. Pôvodná baroková kaplnka bola rozšírená v roku 1755 a na začiatku 19. storočia, keď bola prestavaná na kostol v duchu dobového klasicizmu. Interiér je zaklenutý pruskými klenbami, presbytérium valenou klenbou s lunetami. Nachádza sa tu oltárny obraz sv. Jána Krstiteľa z prvej polovice 19. storočia. Bočné oltáre sv. Jána Nepomuckého a Zvestovania Panne Márie sú neskorobarokové z druhej polovice 18. storočia. Kazateľnica je neskorobaroková so sochami serafínov z doby vzniku kostola. Fasády sú členené lizánami a segmentovo ukončenými oknami. Veža vyrastá zo štítového priečelia vo forme rizalitu, je členená lizénami a ukončená ihlancovou helmicou. 

* Reformovaný kostol, jednoloďová neoklasicistická stavba s pravouhlým záverom a predstavanou vežou, z rokov 1900-1910. Donátorom kostola bol miestny zeman Ján Zongor. Fasády sú členené lizénovými rámami a segmentovo ukončenými oknami. Veža je členená kordónovou rímsou a lizénami a ukončená ihlancovou helmicou. 

Súbor:Valkház kat templom 2.JPG|Kostol sv. Jána Krstiteľa
Súbor:Valkház kat templom 3.JPG
Súbor:Valkház ref templom 3.JPG|Reformovaný kostol
Súbor:Valkház ref templom 1.JPG


## Hospodárstvo
Obyvateľstvo sa zaoberalo poľnohospodárstvom a v období ČSR bolo v obci rozvinuté tkáčstvo. V rokoch 1938 až 1945 bola obec pripojená k Maďarsku. Po druhej svetovej vojne nastal búrlivý rozvoj obce. V roku 1950 bolo založené jednotné roľnícke družstvo (JRD), ktoré sa v roku 1965 zlúčilo s JRD Hul a Radava.

## Referencie

## Iné projekty

## Externé odkazy
* 


Kategória:Obce okresu Nové Zámky
Šarkan (okres Nové Zámky)

**Šarkan** () je obec na Slovensku v okrese Nové Zámky. 

## Polohopis
Šarkan sa nachádza medzi Novými Zámkami a Štúrovom. Obec je súčasťou Euroregiónu Ister Granum.

## Obyvateľstvo

## Kultúra a zaujímavosti
### Pamiatky
* Rímskokatolícky kostol Mena Panny Márie, jednoloďová klasicistická stavba s pravouhlým ukončením presbytéria a malou strešnou vežou, z roku 1810. Obnovou prešiel v roku 1947. Fasády kostola sú členené zdvojenými lizénami, nárožným zaoblením a segmentovo ukončenými oknami so šambránami. Priečelie je lemované párom ník, nad portálom s dvoma šiškami sa nachádza donátorský erb v barokovej kartuši. Strešná veža je ukončená trojuholníkovým štítom.

* Kríž s Pietou, ľudová baroková socha z druhej polovice 18. storočia. Nachádza sa v areáli miestneho cintorína.

* V obci stála Kollerovská kúria, pôvodne jednopodlažná stavba na pôdoryse obdĺžnika so stredným rizalitom zo začiatku 19. storočia. V roku 2011 bola schátraná stavba taker kompletne zbáraná a na jej mieste bola postavená novostavba hotela. Okolo bývalej kúrie sa nachádza kamenný múr s neogotickým tvaroslovím.

Súbor:Sárkányfalva templom 1.JPG|Kostol Mena Panny Márie
Súbor:Sárkányfalva Renner kastely.JPG|Pôvodná Kollerovská kúria 


## Referencie

## Iné projekty

## Externé odkazy
* 


Kategória:Obce okresu Nové Zámky
Bajtava

**Bajtava** je obec na Slovensku v okrese Nové Zámky. 

## Kultúra a zaujímavosti
### Pamiatky
* Rímskokatolícky kostol Narodenia Panny Márie, jednoloďová pôvodne baroková stavba s pravouhlým ukončením presbytéria a malou strešnou vežou, z druhej polovice 18. storočia. V roku 1872 bol rozšírený v duchu neoklasicizmu. V interiéri sa nachádza gotická kamenná krstiteľnica na mnohouholníkovej pätke z 15. storočia. Na oltári je barokové tabernákulum z doby vzniku kostola. Fasády sú členené segmentovo ukončenými oknami so šambránami. Priečelie je ukončené konkávnym štítom ukončeným trojuholníkom s tympanónom. Drevená strešná veža je ukončená ihlancovou helmicou.

Súbor:Bajta T.JPG|Kostol Narodenia Panny Márie
Súbor:Bajta07.JPG
Súbor:Bajta08.JPG


## Referencie

## Iné projekty

## Externé odkazy
* 


Kategória:Obce okresu Nové Zámky
Semerovo

**Semerovo** je obec na Slovensku v okrese Nové Zámky.

## Kultúra a zaujímavosti
### Pamiatky
* Rímskokatolícky kostol Panny Márie Nanebovzatej, jednoloďová baroková stavba so segmentovým ukončením presbytéria, bez veže, z polovice 18. storočia. Stojí na mieste staršej stavby. V rokoch 1812 a 1955 prešiel úpravami. Presbytérium je zaklenuté českou plackou, loď je plochostropá. Nachádza sa tu neogotický oltár, zo staršieho barokového z doby vzniku kostola sa dochoval štít, maľované postavy a sochy anjelov. Kostol má hladké fasády členené polkruhovo ukončenými oknami. Nad portálom je umiestnená nika so sochou Madony z polovice 18. storočia. Priečelie je ukončené barokovým štítom s prelamovanou rímsou. Do fasády kostola je sekundárne osadený rímsky náhrobok s latinským nápisom z roku 229. Pri kostole stojí moderná drevená zvonica.

## Partnerské obce

*  Šatov, Česko
*  Nisko, Poľsko

## Referencie

## Iné projekty

## Externé odkazy
* 


Kategória:Obce okresu Nové Zámky
Salka

**Salka** je obec na Slovensku v okrese Nové Zámky. 

## Polohopis
Dedina leží pri rieke Ipeľ, v tesnej blízkosti maďarskej štátnej hranice.

Dňa 12. júla 1957 bol na miestnej hydrometeorologickej stanici zaznamenaný zrážkový rekord za 24 hodín. Počas silnej búrky sprevádzanej prívalovými zrážkami spadlo v obci medzi 15.45 hod. až 16.50 hod. až 228,5 milimetra zrážok, pričom celkový úhrn za 24 hodín činil až 231,9 milimetra. Tento slovenský rekord zostáva neprekonaný až do dnešného dňa. Obdobné merania boli zaznamenané aj v iných obciach na slovenskej aj maďarskej strane. 

## Dejiny
Prvá písomná zmienka o obci, je z 13. storočia (Zalka). V roku 1754 priznala Mária Terézia Salke obmedzené mestské práva. Maďarský názov obce je Ipolyszalka.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová baroková stavba so segmentovým ukončením presbytéria a predstavanou vežou, z roku 1700. Vo východnej stene presbytéria je zamurovaný fragment ostenia portálu zo zaniknutého románskeho kostola, ktorý stál v areáli cintorína na južnom okraji dediny. Fasády kostola sú členené zdvojenými lizénami a segmentovo ukončenými oknami so šambránami. Priečelie s predstavanou vežou je ukončené štítom s prelamovanou rímsou. Veža s nárožným zaoblením je členená pilastrami a ukončená korunnou rímsou s terčíkom s hodinami a barokovou helmicou s laternou. 

Súbor:Szalka10.JPG|Kostol Nanebovzatia Panny Márie
Súbor:Szalka07.JPG
Súbor:Szalka05.JPG
Súbor:Szalka06.JPG|Fragment románskeho portálu


## Občianska vybavenosť
Od roku 1994 je tu otvorený priechod štátných hraníc do maďarskej obce Letkýš. Kultúrne podujatia sa v letných mesiacoch odohrávajú v miestnom amfiteátri.

## Referencie

## Iné projekty

## Externé odkazy
* 


Kategória:Obce okresu Nové Zámky